TÁRSULATI ÜGYEK. 
117 
dr. Roth Samu 
is. Munkás, ideális czélok felé törekvő, de érdemekben már dús fiatal élet lett 
Roth Samu- bán a halál áldozata. Egy egész megye siratta, egy nagy tekin¬ 
télyes társulat vesztette benne vezetőjét és tudományunk buzgó művelőjét. 
Saját szorgalmának köszöni, hogy még fiatal korban polgártársainak tiszte¬ 
letét és szeretetét tudta magának kivívni és a társadalomban olyan positiót 
elfoglalni, melyre számosán csak életpályájuk vége fele jutnak el. 
Született 1854. deczember 18-án Menhard nevű kis szepességi város¬ 
ban mint szegény szülök gyermeke. A gymnasiumi tanulmányokat elvégezte 
Késmárkon és azután elment Budapestre az egyetemre, hol az anyagi gon¬ 
dok egész halmazával kellett megküzdeni. Akkor ismerkedtem meg vele én 
is, mert a tanárképző-intézet gyakorló iskolájában én vezettem be a tanítás 
mesterségébe és így bő alkalmam volt benne a buzgó, hivatásának magas¬ 
latára törekvő tanférfiút fölismerni; 1888-ban pedig együtt dolgoztunk a m. 
orvosok és természetvizsgálók XXIV. vándorgyűlésének előkészületein ; együtt 
viseltük a titkári hivatal terheit és ez alkalommal is adta Roth szorgalmá¬ 
nak és tevékenységének fenyes jeleit. 
1874-ben kineveztetett tanárnak a lőcsei kir. főreáliskolához és ez 
időtől kezdve egész idejét és erejét szentelte az iskolának, a közügyeknek és 
a tudománynak. 
1887 óta intézetének igazgatója, azonkívül a lőcsei evang. község tan- 
felügyelője, a városi ipariskola igazgatója, a törvényhatósági bizottság tagja 
és 1884 óta a magyar Kárpát-egyesület ügyvivő alelnöke volt. Társulatunknak 
1874 óta rendes, 1885 óta pedig örökítő tagja; azonkívül a kir. m. termé¬ 
szettudományi és a magyar földrajzi társulat, valamint a Kárpát-egyesület 
alapító, az orsz. középiskolai tanáregyesület választmányának tagja és a 
bécsi cs. kir. földtani intézet levelezője volt. 
Számos tankönyvet írt, melyek közül «Ásványtanai) rövid idő alatt négy 
kiadást ért és egy nappal végzetes betegsége előtt fejezte be a felsőbb leány¬ 
iskolák számára irt természetrajzát. E napon küldötte az utolsó correcturát 
a nyomdába; e napon ígérte meg családjának és barátjainak, hogy ezentúl 
munkakörét kissé összeszorítani és több időt fog a nyugalomra fordítani. 
Ezt mondta november 13-án és a következő napon elindult az örökségbe 
vezető útra és megkezdette az örökke tartó pihenést november 17-én. A ko¬ 
porsóját áldó pap e szavakkal jellemezte legtalálóbban a korán elhunyt férfit: 
((Pályafutása rövid, ifjúsága rögös, göröngyös út; férfikora a családi boldog¬ 
ság és a köztisztelet rózsás útja vala, de a mely, fájdalom, gyorsan, nagyon 
korán megszakadt)). 
Roth Samu korán kezdett a geológiával foglalkozni, eleinte petrogra- 
phiai tanulmányokkal lépett az irodalom terére; de lőcsei tanári állását 
elfoglalván és évenkint a Magas-Tátra völgyeit és magaslatait bebarangolván, 
(77) 
